
ევროკომისიის აღმოსავლეთ პარტნიორობის კულტურული პროგრამის ფარგლებში, იკომოს-საქართველოს მოწვევით, აკროპოლისის ძეგლთა რესტავაციის სამსახურის არქიტექტორ-რესტვარატორი ლენა ლამბრინუ დღეს ეროვნული მუზეუმის აუდიტორიაში, საჯარო ლექციას - «ათენის აკროპოლისის ნანგრევების შენარჩუნება და იდეოლოგია» - გამართავს.

ევროკომისიის აღმოსავლეთ პარტნიორობის კულტურული პროგრამის ფარგლებში, იკომოს-საქართველოს მოწვევით, აკროპოლისის ძეგლთა რესტავაციის სამსახურის არქიტექტორ-რესტვარატორი ლენა ლამბრინუ დღეს ეროვნული მუზეუმის აუდიტორიაში, საჯარო ლექციას - «ათენის აკროპოლისის ნანგრევების შენარჩუნება და იდეოლოგია» - გამართავს.
ათენის აკროპოლისის ზოგადსაკაცობრიო ღირებულებიდან გამომდინარე ლექციაზე დასწრება თავისუფალია და ნებისმიერ მსურველს შეუძლია.
სიძველეთა დაცვის სფეროში მომუშავე ახალგაზდა სპეცილისტები კი საქართველოდან, უკრაინიდან, სომხეთიდან და აზერბაიჯანიდან რამდენიმე დღის განმავლობაში მსოფლიოს ერთ-ერთი უმნიშვნელოვანესი ძეგლის რესტავრაციის ისტორიას, აკროპოლისის ძეგლთა რესტავრაციის სამსახურის მიერ განხორციელებულ სარესტავრაციო სამუშაოებს, ჩარევის კრიტერიუმებს, მეთოდოლოგიას და სიძველეთა რესტავრაცია-კონსერვაციის სფეროში საერთაშორისო მიდგომებს გაეცნობიან.
კულტურული მემკვიდრეობის დაცვის ეროვნული სააგენტოს გენერალური დირექტორი მერაბ ბოჭოიძე ხაზს კიდევ ერთხელ უსვამს სიძველეთა დაცვის სფეროში საერთაშორისო კონვენციების დაცვის აუცილებლობას და ქვეყანაში ისეთი ღია ლექციების ჩატარების მნიშვნელობას, რომელიც სფეროს ახალგაზრდა სპეცილისტების განათლების დონის ამაღლებას შეუწყობს ხელს.
პროექტი ხორციელდება ევრო კომისიის აღმოსავლეთ პარტნიორობის კულტურული პროგრამის ფარგლებში. პროექტის წამყვანი პარტნიორია, ICOMOS საქართველო. პარტნიორები არიან, კომპანია «არქიტექტურა და პრესტიჟი» (უკრაინა), ICOMOS სომხეთი, ნორვეგიის კულტურული მემკვიდრეობის დირექტორატი. 24 საათი

